ლი ანდერსონი

ლი სიგრიდ ანდერსონი (; დ. 13 მაისი 1987, ტურკუ, ფინეთი) — ფინელი მემარცხენე პოლიტიკოსი, ფინეთის პარლამენტის წევრი 2015 წლიდან, პარტია მემარცხენე ალიანსის ხელმძღვანელი 2016 წლიდან, ქალაქ ტურკუს საქალაქო საბჭოს წევრი. სანა მარინის კაბინეტის განათლების მინისტრი 2019 წლის 10 დეკემბრიდან 2020 წლის 17 დეკემბრამდე. მანამდე იგივე თანამდებობა ეკავა ანტი რინეს მთავრობაშიც 2019 წლის 6 ივნისიდან. განათლების მინისტრი 2021 წლის 29 ივნისიდან.

 ბიოგრაფია 
ლი სიგრიდ ანდერსონი დაიბადა 1987 წლის 13 მაისს ფინეთის ქალაქ ტურკუში, ეთნიკური შვედების ოჯახში. მისი მამა არის მხატვარი და მოქანდაკე იან-ერიკ ანდერსონი, ხოლო დედა ჟურნალისტი სივ სკოგმანი. 
საკუთარი მოგონებების მიხედვით, როდესაც იგი იყო 16 წლის, მან მიიღო გადაწყვეტილება გამხდარიყო მემარცხენე ალიანსის ახალგაზრდული ორგანიზაციის წევრი, მას შემდეგ, რაც წაიკითხა პაავო არხინმიაკის საგაზეთო სტატია, რომელიც ამ პერიოდში ხელმძღვანელობდა აღნიშნულ ორგანიზაციას. 2010 წელს ლი ანდერსონმა პოლიტოლოგიის მაგისტრის ხარისხით დაასრულა აბოს აკადემია, სადაც შეისწავლა საერთაშორისო სამართალი, ადამიანის უფლებები და ლტოლვილთა საკითხები. ასევე სწავლობდა რუსული ენისა და კულტურის კურსს. 

2012 წელს გამოვიდა მისი და ორი თანაავტორის მიერ დაწერილი წიგნი, რომელიც ეხებოდა მემარჯვენე ექსტრემიზმსა და პოპულიზმს ფინეთში. ამ წიგნის პრეზენტაციის შემდეგ ულტრამემარჯვენე მოძრაობის წევრებმა არაერთხელ გააკრიტიკეს იგი. 

2014 წელს მონაწილეობა მიიღო ევრო პარლამენტის არჩევნებში, თუმცა მემარცხენე ალიანსმა ვერ მიიღო საკმარისი ხმების რაოდენობა. პარტიამ ევროპარლამენტში მხოლოდ ერთი დეპუტატის გაყვანა შეძლო. 

2015 წლის ფინეთის პარლამენტის, ედუსკუნტის, არჩევნების დროს აირჩიეს დეპუტატად ვარსინაის-სუომის საარჩევნო ოლქიდან, არჩევნების შმედეგ კი აირჩიეს პარლამენტის მემარცხენე ალიანსის ფრაქციის თავმჯდომარის მოადგილედ. არის პარლამენტის კულტურის კომიტეტის წევრი. 

2016 წლის თებერვალში, 28 წლის ლი ანდერსონმა განაცხადა, რომ შეეცდებოდა კენჭი ეყარა პარტია მემარცხენე ალიანსის თავმჯდომარის თანამდებობაზე და 2016 წლის 6 ივნისის არაოფიციალურ არჩევნებზე მიიღო 3 913 ხმა (61,85 %), რის შემდეგაც თავმჯდომარეობის სხვა მსურველებმა მოხსნეს საკუთარი კანდიდატურები. პარტიის ყრილობაზე, რომელიც მიმდინარეობდა 2016 წლის 11 ივნისს ქალაქ ოულუში, ლი სიგრიდ ანდერსონი აირჩიეს პაერტიის ლიდერად. მან აღნიშნულ პოსტზე შეცვალა პაავო არხინმიაკი. ლი ანდერსონის თქმით, პარტიის მიზანია ფინეთი აქციოს „საზოგადოებად, რომელშიც მოქალაქეების მოთხოვნილებები და ადამიანის უფლებები უფრო მნიშვნელოვანია, ვიდრე ფული“Ли Андерссон избрана председателем Союза левых сил: «мудрость не скрывается в лидерах».

2019 წლის ნოემბერში იგი კვლავ აირჩიეს პარტიის ხელმძღვანელად, თუმცა ამ დროისათვის მას კონკურენტი არ ჰყოლია.
2019 წლის 6 ივნისს ანტი რინეს კაბინეტში მიიღო განათლების მინისტრის პორტფელი, აღნიშნულ თანამდებობაზე რჩება სანა მარინის მიერ ჩამოყალიბებულ მთავრობაშიც 2019 წლის 10 დეკემბრიდან.

სქოლიო 

კატეგორია:დაბადებული 13 მაისი
კატეგორია:დაბადებული 1987
კატეგორია:ფინეთის განათლების მინისტრები
კატეგორია:ფინელი ქალი პოლიტიკოსები
კატეგორია:ფინეთის პარლამენტის წევრები
კატეგორია:ცოცხალი ადამიანები